CELEX: 32012R0948
Language: mt
Date: 2012-10-15 00:00:00
Title: Regolament ta’ Implimentazzjoni tal-Kummissjoni (UE) Nru 948/2012 tal- 15 ta’ Ottubru 2012 li jħassar ir-Regolament tal-Kummissjoni (KE) Nru 1180/2008 li jwaqqaf sistema ta’ komunikazzjoni ta’ tagħrif dwar ċerti provvisti ta’ ċanga, vitella u majjal fit-territorju tal-Federazzjoni Russa

16.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/39
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 948/2012
   tal-15 ta’ Ottubru 2012
   li jħassar ir-Regolament tal-Kummissjoni (KE) Nru 1180/2008 li jwaqqaf sistema ta’ komunikazzjoni ta’ tagħrif dwar ċerti provvisti ta’ ċanga, vitella u majjal fit-territorju tal-Federazzjoni Russa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikoli 170 u 192, flimkien mal-Artikolu 4 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1180/2008 (2) jipprovdi għal sistema ta’ komunikazzjoni ta’ tagħrif bejn l-operaturi u l-awtoritajiet kompetenti tal-Istati Membri, kif ukoll bejn l-Istati Membri, il-Kummissjoni, rappreżentata mill-Uffiċju Ewropew Kontra l-Frodi (“OLAF”) u l-awtoritajiet Russi b’rabta mal-esportazzjonijiet ta’ ċerti prodotti taċ-ċanga, vitella u majjal lejn il-Federazzjoni Russa, li għalihom tapplika rifużjoni.L-għan ta’ dik is-sistema huwa li titraċċa l-esportazzjonijiet konċernati u li taqbad il-każijiet fejn ir-rifużjoni ma tkunx dovuta u trid tiġi rkuprata.
            
         
               (2)
            
            
               Kif jissemma fil-Premessa 5 tar-Regolament (KE) Nru 1180/2008 l-applikazzjoni ta’ dak ir-Regolament trid tiġi evalwata wara perjodu sinifikanti ta’ operat. Il-Kummissjoni evalwat l-applikazzjoni tar-Regolament (KE) Nru 1180/2008 u waslet għall-konklużjoni li minħabba problemi tekniċi repetittivi li ma setgħux jissolvew b’mod sodisfaċenti, is-sistema ta’ komunikazzjoni ta’ tagħrif ma laħqitx il-livell ta’ prestazzjoni meħtieġ biex tkun għodda effiċjenti fil-konfront ta’ pagament mhux dovut ta’ rifużjoni tal-esportazzjoni. Barra minn hekk, l-użu volontarju tas-sistema mill-esportaturi, naqas konsiderevolment matul is-snin.
            
         
               (3)
            
            
               Għalhekk is-sistema ta’ komunikazzjoni ta’ tagħrif stabbilita permezz tar-Regolament (KE) Nru 1180/2008 għandha tiġi abolita u r-Regolament (KE) Nru 1180/2008 għandu jitħassar.
            
         
               (4)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Tħassir
   Ir-Regolament (KE) Nru 1180/2008 jitħassar.
   Artikolu 2
   Dħul fis-seħħ u-applikazzjoni
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Diċembru 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Ottubru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 319, 29.11.2008, p. 44.